Andrea Riccardi (lair 16 Januwari 1950 ing Roma ) iku nimpuna sajarah, profésor, pulitisi, lan aktivis Itali, kang yasa Paguyuban Sant'Egidio. Wiwit 16 Novèmber 2011, dhèwèké lungguh minangka Mantri Tembayatan Internasiyonal ing Kabinèt Monti.

Biyografi
Ing taun 1999, dhèwèké nampa Bebungah Bedhamèn (Peace Prize) Houphouet-Boigny saka Organisasi Wiyata, Ilmiah, lan UNESCO. Ing Novèmber 2004, dhèwèké nampa Bebungah Balzan Internasiyonal babagan Kamanungsan, Bedhamèn, lan Saduluran antaraning Manungsa (International Balzan Prize for Humanity, Peace and Brotherhood among Peoples). Dhèwèké uga tau mulang ing Universitas Sapienza lan Universitas Bari.

Andrea Riccardi uga minangka lid kumité kajèn Fondation Chirac kawit yayasané kayasa rikala 2008 déning manten présidhèn Prancis Jacques Chirac kanggo ngundhakaké bedhamèning jagat. Dhèwèké uga minangka warganing juri tumrap Bebungah Pangéndha Konflik (Prize for Conflict Prevention) rikala 2009 kang yayasané saben taun andum bebungan. Kawit 4 Januwari 2013 nganti 16 Mèi 2013 Riccardi kadhapuk minangka Présidhèning parté pulitik Pilihan Rakyat (basa Itali: Scelta Civica cinekak SC) kang minangka parté pulitik tengah.

Buku
 Sant'Egidio, Rome and the World - by Andrea Riccardi, Peter Heinegg,  / 9780854395590, Saint Paul Publications
 French Catholicism
 Homme et femme, le rêve de Dieu
 Il secolo del martirio. I cristiani nel Novecento (Abad sahid. Wong Kristen ing abad ka-20), 2000
 Ils sont morts pour leur foi (Padha mati mbélani imané), 2002

Rujukan

Pranala njaba 
 Official Website of Andrea Riccardi
 Official Website of the Community of Sant'Egidio
 Profil Andrea Riccardi ing Time Magazine 

|-